Arco (arquitectura)

:*Iste articlo ye sobre l**elemento arquitectonico*'. Ta atros emplegos se veiga arco*.


Un *'arco*' (d'o [[latín]] *arcus'') ye un elemento constructivo arquitectonico linial de forma curvada, que permite cubrir o espacio vuedo que se troba entre dos pilars u muros d'un edificio. Se composa de piezas dita candals, y puet adoptar formas curvas muit diferents.

También se diz li asinas a las estructuras construyidas actualment con forma arqueyada, encara que sían d'una sola pieza, y que, en os suyos refirmes, funcionan d'a mesma traza que os construyius con candals.

Una vuelta se chenera por a suma d'arcos iguals, situaus ta obtener un elemento constructivo "superficial"; si os arcos son de meyo punto a superficie será semicelindrica.

Una cupula se fa por meyo d'a unión d'arcos iguals que se refirman en una circumferencia; si os arcos son de meyo punto a superficie será semiesferica.

En un puent con uns cuantos arcos o espacio baixo un arco por on pasa l'augua se diz "uello".

En toponimia un "arco" se refiere a sobén a antigos gallipuents.

## Tipos d'arcos
### Por a suya forma
* Arco abocinau: un arco en o cual la suya amplaria se reduz u se enampla progresivament.
* Arco angular (u arco mitrau). un arco formau por dos segmentos rectos inclinaus que s'unen en o centro en formando un anglo.
* Arco apunchau (u arco ochival): un arco formau por dos segmentos d'arco que forman un anglo central en o suyo candaliello.
* Arco carpanel: un arco rebaixau a on se li adhiben chicoz arcos en os suyos extremos, en tener dos centros d'os cerclos.
* Arco catenario: un arco con o suyo perfil en forma d'una linia catenaria invertida.
* Arco ciego: un arco emplegau en una paret u muro nomás que como elemento decorativo sin garra atra función.
* Arco conopial: un arco apunchau con un descote en o suyo candaliello que amuestra un vertiz enta l'alto.
* Arco curvau (u arco rebaixau): se tracta d'un arco con un cerclo lo centro d'o cual se troba baixo d'a linia d'as impostas.
* Arco de descargue, un arco ciego en un muro de carga que fa lo descargue d'as tensions d'o muro sobre un vuedo.
* Arco de ferradura: un arco a on o centro d'a circumferencia se troba sobre la linia d'as impostas con una forma que remera una ferradura.
* Arco de meyo punto: ye un arco a on lo suyo intradós forma un semicerclo.
* Arco diafragmatico: un arco colocau transversalment en un edificio en forma succesiva permetendo lo descargue d'as tensions en forma mas eficient sobre los muros laterals.
* Arco entrelazau: un conchunto d'arcos sobre columnas cruzaus entre éls como elemento decorativo.
* Arco faixón: arco transversal a la nau de l'edificio que sustenta una vuelta de canyón.
* Arco falso (u arco maya): formau en colocar a los cantos d'un vuedo bloque de piedra picada u atros materials escalonaus dica que se troban en o centro, formando una falsa voveda.
* Arco festonau: un arco con un intradós decorau con festons u ondulacions convexas.
* Arco formero: un arco situau paralelament a l'eixe lochitudinal d'a nau de l'edificio que se troban de pilar a pilar en coincidindo con as vovedas.
* Arco maya (u arco falso): formau en colocar a los cantos d'un vuedo bloque de piedra picada u atros materials escalonau sdica que se troban en o centro, formando una falsa voveda.
* Arco mitrau (u arco angular). un arco formau por dos segmentos rectos inclinaus que s'unen en o centro en formando un anglo.
* Arco mixtilinio: un arco que combina linias rectas y curvas en a suya figura.
* Arco ochival (u arco apunchau): un arco formau por dos segmentos d'arco que forman un anglo central en o suyo candaliello.
* Arco parabolico: una traza d'arco en forma de parabola.
* Arco peraltau: un arco de meyo punto en que la suya curvatura prencipia dencima d'a linia d'imposta, en adhibir-le-ie candals sobre la linia d'a impostura.
* Arco polilobulau: un arco formau por chicoz arcos de meyo punto en forma de lobulos.
* Arco rampant: un arco carpanel asimetrico, que tien os suyos sooprtes a diferent livel.
* Arco rebaixau (u arco curvau): se tracta d'un arco con un cerclo lo centro d'o cual se troba baixo d'a linia d'as impostas.
* Arco toral: cadaguno d'os cuatre arcos sobre los que se debanta una cupula u un crucero.
* Arco Tudor: un arco rebaixau a on se li adhiben chicoz arcos en os suyos extremos, en tener cuatre centros d'os cerclos.
* Arco trifoliau (u arco trilobulau): una variant de l'arco polilobulau con nomás que tres lobulos.
* Arco trunfal: arco que comunica en una ilesia la nau con o presbiterio u con l'abside.

### Por os materials de construcción
* Arco en disolución: ye un arco que gosa estar un arco de meyo punto con vuelta de canyón a on que los ladriellos que se fan servir son de sal unius con mortero; en disolver-se la sal con a plevia queda nomás que l'esscleto de mortero.

### Por a suya función
* Arco de descargue: se tracta d'un arco ciego en una paret de carga la función d'o cual ye lo descargue d'as tensions lateralment, a ormino situau dencima d'un atro arco en o cual s'ubre un vuedo en a paret.
* Puent d'arco: un puent a on que las tensions de carga se derivan a traviés d'arcos enta los laterals u enta pilars.

## Galería d'imáchens

Imachen:Église Saint-Gilles d'Argenton-Château.jpg|Arco abocinau en a ilesia de Sant Chil d'Argenton-les-Vallées (Francia).
Imachen:Veurne Kirchen Portal.jpg|Arco apunchau u ochival y abocinau en a ilesia de Santa Walburgis de Veurne (Belchica).
Imachen:Refugi pedra Tales.jpg|Arco angular u mitrau en una cabana en Talas en o País Valenciano.
Imachen:Dodona Theatre 4.jpg|Arco de meyo punto en o Teatro griego de Dodona en Grecia.
Imachen:190th St IND td (2019-04-27) 02.jpg|Arco rebaixau u arco curvau en a dentrada a una gara d'o metro de Nueva York en Estaus Unius.
Imachen:Arco gótico, Museo de Zaragoza.jpg|Arco carpanel en o Museu de Zaragoza procedent d'o convento de Sant Domingo de Zaragoza en Zaragoza (Aragón).
Imachen:Fulham Palace Tudor arch (14027163927).jpg|Arco Tudor en o Palacio Fulham en Londres (Reino Uniu).
Imachen:Tallinn asv2022-04 img03 Alexander Nevsky Cathedral.jpg|Arco conopial en a seu d'Alexandre Nevski de Tallin en Tallin (Estonia).
Imachen:Mezquita aljafería.jpg|Arco de ferradura en o Palacio de l'Alchafaría en Zaragoza (Aragón).
Imachen:Palacio de la Salina o Fonseca, Salamanca. Patio.jpg|Arcos mixtilinios en o Palacio de la Salina en Salamanca (Castiella y Leyón).
Imachen:Doubled window.jpg|Arco de descargue en un edificio en Cherusalem.
Imachen:Ajat Bauzens église au-dessus portail.JPG|Arcos ciegos en a ilesia de Sant Bertolomeu de Bauzens en Francia.
Imachen:Marquette Plaza.jpg|Decoración en forma d'arco catenario en o Marquette Plaza de Minneapolis (Estaus Unius).
Imachen:Monestir de Poblet-PM 61490.jpg|Arcos diafragmaticos en o monesterio de Poblet en Catalunya.
Imachen:Iglesia de la Purísima.jpg|Arco parabolico en a ilesia d'a Purisma Concepción de Monterrey, en Monterrey (Mexico).
Imachen:Basilique de Vézelay Nef Bas-côté nord 220608 2.jpg|Arcos faixons en l'abadía de Vézelay en Francia.
Imachen:Trabeate Arch in New Delhi India.jpg|Arco maya (u arco falso) en o Sultan Ghari en Delhi (India).
Imachen:Amber Fort - Jaipur (8029317598).jpg|Arco festonau en o Fuerte d'Amber en o Rachastán (India).
Imachen:Sacramenia-Lateral.jpg|Arco formero en o monesterio de Santa María la Reyal de Sacramenia en Sacramenia (Segovia, Espanya).
Imachen:Soofie Mosque and Maddressa, 41 Mosque (Soofie) Road, Ladysmith.jpg|Arco polilobulau en a mesquita de Ladysmith (Sudafrica).
Imachen:Rom, Sankt Paul vor den Mauern (San Paolo fuori le mura), Innenansicht 3.jpg|Arco trunfal en a Basilica de Sant Pavlo Extramuros en Roma (Italia).
Imachen:Canterbury Cathedral 11 norman arcade.jpg|Arcos entrelazaus en a seu de Canterbury en o Reino Uniu.
Imachen:Arc rampant Pontoise.jpg|Arco rampant en Pontoise (Val de l'Oise, Francia).
Imachen:Arco peraltado.png|Dibuixo d'un arco peraltau.
Imachen:042 Casa Bassas, pl. del Vi 1 - c. de la Verge (Castelló d'Empúries), finestra conopial.jpg|Edificio en Castelló d'Empúries (Catalunya) con un arco trilobulau que tamién ye arco conopial.
Imachen:Fyrdelat kryssribbvalv.png|Debuixo d'arcos torals.
Imachen:Puente de Piedra, sobre el río Ebro, en Zaragoza, España.jpg|Puent de Piedra de Zaragoza, un puent d'arcos en Zaragoza.
Imachen:250.Sasa de Surta.Puent d'o Vero.jpg|Puent de Sasa de Surta, sobre lo río Vero, un puent d'arco en estilo romanico.


## Referencias

## Vinclos externos